2017 m. pasaulio šachmatų taurės varžybos

**2017 m. pasaulio šachmatų taurės varžybos** – tai atvirasis  vieno minuso sistemos šachmatų turnyras, surengtas 2017 m. rugsėjo 2-27 d. Tbilisyje. Jis turėjo išaiškinti du žaidėjus, pateksiančius į 2018 m. Kandidatų turnyrą. Šias varžybas antrą kartą laimėjo Armėnijos didmeistris Levonas Aronianas. Jis kartu su antrą vietą užėmusiu Kinijos didmeistriu Dynu Lyrenu pateko į sekantį pasaulio šachmatų čempionato etapą.

## Varžybos

### Žaidėjų atranka
Varžybų dalyviai buvo atrinkti pagal FIDE nuostatus ir sąrašą  :

* Pasaulio čempionas
* 2015 m. pasaulio šachmatų taurės pusfinalininkai;
* 2015 m. ir 2016 m.  pasaulio jaunimo (J20) šachmatų čempionai;
* 18-ka dalyvių pagal vidutinį FIDE reitingą: nuo 2016 m. vasario mėn iki 2017 m. sausio mėn.
* 46 žaidėjai iš 2016–2017 m. Europos šachmatų čempionatų;
* 20 žaidėjų iš Amerikos žemyno;
* 20 žaidėjų iš Azijos ir Okeanijos;
* Šeši žaidėjai iš Afrikos;
* Penki – pagal FIDE pasiūlymą;
* Keturi pagal varžybų organizatorių pasiūlymą.

Viso: 128 žaidėjai.

### Žaidėjų keitimas
Žaidėjui atsisakius dalyvauti varžybose jis yra keičiamas. Pasaulio čempionas, 2015 m. pasaulio šachmatų taurės pusfinalininkai, moterų pasaulio čempionė, pasaulio jaunių (J20) čempionai ir žaidėjai iš reitingo sąrašo keičiami tik žaidėjais iš vidutinio reitingo sąrašo.

Žaidėjai iš žemynų ir zoninių turnyrų pakeičiami žaidėjais iš šių varžybų. Žaidėjas iš zoninio turnyro turi būti surinkęs 50% , ar daugiau, galimų taškų, kitaip žaidėjas keitimui atrenkamas iš žemyno šachmatų čempionato.

Žaidėjo aukštesnė vieta vidutinio reitingo sąraše duoda jam pranašumą, kai jis keičia žaidėją, patekusį iš reitingo sąrašo ar iš zoninio, ar žemyno čempionato.

### Formatas
2017 m. Pasaulio šachmatų taurės varžybose žaidžiami 6 ratai mačų po 2 partijas. Jų nugalėtojai patenka į sekantį ratą, plius finalinis, septintasis ratas, kuriame žaidžiamos 4 partijos.

Pirmame rate žaidžia 128 žaidėjai, antrame – 64,trečiame – 32, ketvirtame -16, penktame (ketvirtfinalyje) – 8, šeštame (pusfinalyje) – 4, septintame (finale) – 2 žaidėjai (ar keturi žaidėjai, jei būtų žaidžiamas mačas dėl trečios vietos.

#### Laikas galvojimui
Pirmiems 40 ėjimų skiriama po 90 min., o likusiems ėjimams – po 30 min. Be to, nuo pirmojo ėjimo po kiekvieno ėimo pridedama po 30 sek.

#### Nugalėtojo išaiškinimas
Kai 1-6 ratuose, pasibaigus pagrindiniam mačui, dalyvis yra surinkęs 1,5 taško, jis tampa mačo nugalėtoju ir patenka į sekantį ratą. Septintajame rate (finaliniame), kur žaidžiamos 4-ios partijos, pagrindinio mačo nugalėtojui reikia surinkti 2,5 taško.

Pasibaigus pagrindiniam mačui lygiosiomis, traukiami burtai dėl figūrų spalvų ir žaidžiamos dvi, po 25 min., greitosios partijos, pridedant po kiekvieno ėjimo po 10 sek.

Jei po jų mačo rezultatas lieka lygus, traukiami burtai ir žaidžiamos dvi (10 min. + 10 sek. po kiekvieno ėjimo) greitųjų šachmatų partijos.

Jei pabaigus šias partijas rezultatas vis dar lygus, traukiami burtai dėl spalvų ir žaidžiamos dvi žaibo partijos (5 min. + 3 sek).

Jei ir vėl mačas baigiasi lygiosiomis, tai žaidžiama viena Armagedono partija.

Traukiami burtai ir žaidėjas, kuris laimėjo burtų traukimą, gali pasirinkti figūrų spalvą. Baltieji žaidimui gauna 5 min., o juodieji – 4 min., be to, nuo 61 ėjimo, po kiekvieno ėjimo, abiem žaidėjams pridedama po 3 sek. Jei ir ši partija baigiasi lygiosiomis, mačo nugalėtoju skelbiami juodieji.

### Prizai
Visi Pasaulio šachmatų taurės dalyviai gauna piniginį prizą. Pirmą – šeštą ratą pralaimėjusiems dalyviams išmokami lentelėje nurodyto dydžio prizai.

Pagal taisykles visi dalyviai moka už kelionės išlaidas. Be to, nuo kiekvieno dalyvio atskaitoma 20% nuo jo prizo dydžio į FIDE sąskaitą.

### Dalyviai pirmajam ratui
Pirmajame rate žaidėjai suporuojami ne pagal burtus. Iš anksto, reitingo mažėjimo tarka, sudaromas dalyvių sąrašas, kuriame, priklausomai nuo jų 2017 m. rugpjūčio mėn. turėto reitingo dydžio, dalyviai gauna numerį. Pirmajame rate sąrašo 1-ą numerį turintis žaidėjas žaidžia su 128 numerį turinčiu žaidėju, 2-ą numerį turintis-su 127-u ir t. t.

**Pastaba.** Skliausteliuose pateiktos santrumpos rodo, pagal kokius kriterijus žaidėjas pateko į taurės varžybas:

* PT: 2015 m. pasaulio šachmatų taurės pusfinalininkas;
* J15: 2015 m. Pasaulio jaunių čempionas;
* J16: 2016 m. Pasaulio jaunių čempionas;
* R: pateko pagal visų publikuotų reitingų tarp 2016 m. vasario iki 2017 sausio mėn. vidurkį;
* E16: 2016 m. Europos šachmatų čempionatas (23);
* E17: 2017 m. Europos šachmatų čempionatas (22);
* AM16: 2016 m. Amerikos žemyno šachmatų čempionatas (4);
* AM16: 2017 m. Amerikos žemyno šachmatų čempionatas (6);
* AS16: 2016 m. Azijos šachmatų čempionatas (5);
* AS17: 2017 m. Azijos šachmatų čempionatas (5);
* AF17: 2017 m. Afrikos šachmatų čempionatas (2);
* N: Šiaurės šalių šachmatų čempionatas;
* Z2.1 (3), Z2.2 (1), Z2.3 (2), Z2.4 (2), Z2.5 (2), Z3.1 (1), Z3.2 (1), Z3.3 (2), Z3.4 (2), Z3.5 (2), Z3.6 (1), Z3.7 (1), Z4.1 (1), Z4.2 (1), Z4.3 (1), Z4.4 (1) : Zoniniai turnyrai (skliausteliose dalyvių vietų skaičius);
* ACP: Aukščiausią vieta pasaulio profesionalų šachmatų turnyrų taurėje užėmęs dalyvis, jei pagal ankstesnius kriterijus nepateko į pasaulio šachmatų taurės varžybas.
* PN: FIDE prezidento iškeltas kandidatas;
* ON: varžybų organizatorių kandidatas.

### Ketvirtfinalis
Pasaulio šachmatų taurė 2017, ketvirtfinaliai-finalas.

## Šaltiniai

## Nuorodos
* 2017 m. pasaulio šachmatų taurės partijos

* 2017 m. pasaulio šachmatų taurės dalyviai